Source: https://www.riigiteataja.ee/akt/740392
Timestamp: 2019-10-17 19:01:48+00:00

Document:
§ 95 Kuritegude tõkestamiseks ja avastamiseks rakendatavad abinõud
§ 100 Arhiiviseaduse muutmine
§ 101 Maksukorralduse seaduse muutmine
§ 102 Muuseumiseaduse muutmine
§ 103 Piirivalveseaduse muutmine
§ 104 Politseiseaduse muutmine
§ 105 Sadamaseaduse muutmine
20.04.2004 otsus nr 592
(3) Tollilipu, tollivapi ja tolliembleemi kasutamise korra kehtestab rahandusminister määrusega .
§ 95. Kuritegude tõkestamiseks ja avastamiseks rakendatavad abinõud
Organiseeritud kuritegevusega võitlemiseks on tolliasutusel Maksu- ja Tolliameti peadirektori loal õigus ebaseaduslikult Eestisse toimetatavat või toimetatud kaupa lasta tolli jälgimise all takistamatult sihtkohta (kontrollialuse saadetise meetod) toimetada, tehes vajaduse korral koostööd teiste jälitusametkondadega.
§ 100. Arhiiviseaduse muutmine
Arhiiviseaduse (RT I 1998, 36/37, 552; 1999, 16, 271; 2000, 92, 597; 2001, 88, 531; 93, 565; 2002, 53, 336; 61, 375; 63, 387; 82, 480) § 39 lõige 6 muudetakse ja sõnastatakse järgmiselt:
« (6) Kui tollikontrolli käigus avastatakse käesoleva paragrahvi lõigetes 2 ja 4 nimetatud arhivaalid, mille väljaviimise luba isikul puudub, konfiskeeritakse arhivaalid keelatud kaubana vastavalt tollieeskirjadele tolliseaduse tähenduses ja antakse üle riigiarhivaari määratud arhiivi.»
§ 101. Maksukorralduse seaduse muutmine
Maksukorralduse seaduses (RT I 2002, 26, 150; 57, 358; 63, 387; 99, 581; 110, 660; 111, 662; 2003, 2, 17; 48, 341; 71, 472; 82, 554; 88, 591; 2004, 2, 7) tehakse järgmised muudatused:
1) paragrahvi 1 lõige 3 muudetakse ja sõnastatakse järgmiselt:« (3) Käesolevas seaduses sätestatut kohaldatakse kaupade importimisel ja eksportimisel tasumisele kuuluvatele maksudele, kui tollieeskirjades tolliseaduse tähenduses ei ole sätestatud teisiti.»;
2) paragrahvis 45, § 87 lõikes 2, § 89 lõikes 1, §-s 97 ja § 119 lõikes 2 asendatakse sõna «tolliseadustik» sõnaga «tollieeskirjad» vastavas käändes;
3) paragrahvi 59 täiendatakse lõikega 3 järgmises sõnastuses:« (3) Tolliametnikul on õigus maksusumma määramise, maksude tasumise õigsuse kontrollimise või õigusrikkumise tõkestamise eesmärgil kasutada kõiki talle tollieeskirjade rakendamiseks seadusega antud õigusi. Euroopa Liidu liikmesriikide vahelise kaubandusega, rahvusvaheliste postisaadetistega ja ühest liikmesriigist teise siirduvate isikutega seoses maksusumma määramise, maksude tasumise õigsuse kontrollimise või õigusrikkumise tõkestamise eesmärgil võib tolliametnik kasutada kõiki talle tollieeskirjade rakendamiseks seadusega antud õigusi juhul, kui tal on alust arvata, et maksuseadust ei täideta.»;
4) paragrahvi 90 lõikes 3, § 100 lõikes 1 ja § 105 lõikes 1 asendatakse sõnad «tolliseadustikus ja selle alusel kehtestatud määrustes» sõnaga «tollieeskirjades»;
5) paragrahvi 105 lõige 2 muudetakse ja sõnastatakse järgmiselt:« (2) Maksuseaduses või tollieeskirjades ettenähtud juhtudel tasutakse maks maksuhaldurile sularahas või maksumärkide ostmise teel. Kaupade importimisel ja eksportimisel tasumisele kuuluvad maksud tasutakse tollieeskirjades sätestatud korras.»;
6) paragrahvi 120 täiendatakse lõikega 11 järgmises sõnastuses:« (11) Maksuhaldur võib nõuda kauba tollijärelevalve all hoidmisel ja selle vabasse ringlusse lubamisel tollivõla tekkimisega seoses tasumisele kuuluvate maksude tagamist. Tagatise esitamine, vabastamine ja kasutamine ning tagatise suuruse arvutamine toimub tollieeskirjades sätestatud korras.»;
7) paragrahvi 128 täiendatakse lõikega 51 järgmises sõnastuses:« (51) Kui sissenõutav maksuvõlg tuleneb tollivõla tekkimisega seotud maksukohustustest ja sundtäitmise tulemusena saadud rahast ei piisa kõigi maksunõuete rahuldamiseks, arvestatakse sundtäitmise tulemusena laekunud summad esmajärjekorras impordi- ja eksporditollimaksude katteks.»;
8) paragrahvi 128 lõige 6 muudetakse ja sõnastatakse järgmiselt:« (6) Kui kohtutäituri teostatud sundtäitmise tulemusena saadud rahast ei piisa kõigi nõuete rahuldamiseks, arvestatakse laekunud summad kõigepealt täitekulude ja kohtutäituri tasu katteks, seejärel rahuldatakse nõuded käesoleva paragrahvi lõikes 5 sätestatud järjekorras, arvestades lõikes 51 sätestatud erisust.»
§ 102. Muuseumiseaduse muutmine
Muuseumiseaduse (RT I 1996, 83, 1487; 1997, 93, 1559; 2000, 47, 286; 2001, 88, 531; 2002, 27, 153; 53, 336; 2003, 21, 126) § 16 lõige 3 muudetakse ja sõnastatakse järgmiselt:
« (3) Tollis konfiskeeritud kultuuriväärtusega asjad antakse muuseumikogude täiendamiseks tollieeskirjades tolliseaduse tähenduses sätestatud korras.»
§ 103. Piirivalveseaduse muutmine
Piirivalveseaduses (RT I 1994, 54, 903; 1995, 62, 1056; 2001, 65, 377; 88, 531; 2002, 42, 267; 57, 354; 2003, 20, 116; 90, 601) tehakse järgmised muudatused:
1) paragrahvi 4 lõike 1 punkt 4 muudetakse ja sõnastatakse järgmiselt:« 4) tõkestab kauba ebaseaduslikku ühendusevälisest riigist Eestisse ja Eestist ühendusevälisesse riiki toimetamist piiripunktide vahelisel alal ja territoriaalvetes;»;
2) paragrahvi 4 lõike 1 punkt 7 muudetakse ja sõnastatakse järgmiselt:« 7) abistab oma pädevuse piires tolli ning teostab piiripunktides, kus alaline tollikontroll puudub, tollikontrolli vastavalt tollieeskirjadele tolliseaduse tähenduses;»;
3) paragrahvi 7 lõiget 1 täiendatakse punktiga 8 järgmises sõnastuses:« 8) teha tollikontrolli teostamisel transpordivahendi, isiku ja tema isiklike asjade ning deklareerimisele mittekuuluva kauba läbivaatust, vajaduse korral pidada kaupa, transpordivahendit ja isikut kinni seaduses sätestatud juhtudel ja korras.»
§ 104. Politseiseaduse muutmine
Politseiseaduse (RT 1990, 10, 113; 1991, 10, 152; RT I 1993, 20, 355; 1994, 34, 533; 40, 654; 86/87, 1487; 1995, 62, 1056; 1996, 49, 953; 1998, 50, 753; 51, 756; 2001, 7, 17; 65, 377; 85, 511; 2002, 56, 350; 2003, 20, 116; 81, 544) § 12 lõiget 2 täiendatakse punktiga 6 järgmises sõnastuses:
« 6) Maksu- ja Tolliametit tollieeskirjade tolliseaduse tähenduses rakendamisel.»
§ 105. Sadamaseaduse muutmine
Sadamaseaduses (RT I 1997, 77, 1315; 1999, 88, 805; 2001, 88, 531; 2002, 1, 1; 42, 267; 58, 363; 61, 375; 63, 387; 2003, 88, 591 ja 594) tehakse järgmised muudatused:
1) paragrahvi 16 lõige 1 muudetakse ja sõnastatakse järgmiselt:« (1) Avalikud tollilaod, tolliterminalid ja vabatsoonid luuakse ning vabalaod asutatakse sadamates kaubanduse edendamiseks tollieeskirjadega tolliseaduse tähenduses kehtestatud korras.»;
2) paragrahvi 16 lõige 2 tunnistatakse kehtetuks.

References: § 100

§ 101

§ 102

§ 103

§ 104

§ 105

§ 95

§ 100
 § 39

§ 101
 § 87
 § 89
 § 119
 § 100
 § 105

§ 102
 § 16

§ 103

§ 104
 § 12

§ 105